
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
H O T Ă R Â R E
- privind actualizarea suprafeţei de teren ce face obiectul  contractului de concesiune nr. 7695/25.07.2011
	Având în vedere: 
-  referatul de aprobare, înregistrat sub nr.14018/21.08.2024,  prin care primarul oraşului Boldeşti-Scăeni propune actualizarea suprafeţei de teren ce face obiectul contractului de concesiune nr. 7695/25.07.2011;
- raportul de specialitate întocmit de compartimentului de resort, înregistrat sub nr.14019/21.08.2024;
- contractul de concesiune nr. 7695/25.07.2011, încheiat între Consiliul Local şi domnul Marin Sebastian;
- Hotărârea Consiliului Local nr. 26 din 23.02.2021 privind aprobarea Inventarului bunurilor care alcătuiesc domeniul privat al orașului Boldești-Scăeni, cu modificările şi completările uletrioare;
- extrasul de Carte funciară pentru numărul cadastral 28139;
- cererea înregistrată sub nr. 12968/01.08.2024 din partea concesionarului, prin care se solicită actualizarea suprafeţei de teren concesionată; 
- avizul secretarului general, înregistrat sub nr.14020/21.08.2024;
- avizul comisiei de specialitate nr. 2 - administrarea domeniului public şi privat, gestionarea serviciilor de interes local;
	În temeiul prevederilor art. 108 lit. b), 139 alin. (1) şi alin. (3) lit. g)  şi ale art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,

	Consiliul Local al oraşului Boldeşti-Scăeni întrunit în şedinţa publică ordinară în data de 27.08.2024, adoptă prezenta hotărâre:

Art.1. (1) Se aprobă actualizarea suprafeţei de teren ce face obiectul contractului de concesiune nr. 7695/25.07.2011 de la 38 mp la 43 mp.
	(2) În urma actualizării suprafeţei se va recalcula redevenţa corespunzătoare suprafeţei de 43 mp, în condiţiile contractului de concesiune, iar diferenţa rezultată se va achita în termen de 15 zile de la semnarea actului adiţional.
Art.2. Se împuterniceşte primarul oraşului să semneze actul adiţional la contractul de concesiune nr. 7695/25.07.2011, în condiţiile prezentei hotărâri.
Art.3. Prezenta hotărâre se transmite Serviciului buget finanţe-contabilitate impozite şi taxe, resurse umane şi salarizare, Serviciului patrimoniu local şi monitorizare servicii publice şi concesionarului și se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.                  
          
      PREŞEDINTE DE ŞEDINŢĂ,                                        
          TĂNĂSESCU STELIAN HORAŢIU
                                                                              CONTRASEMNEAZĂ,
                                                                                SECRETAR GENERAL,
                                                                               TUDOR FLORINA NEL
Boldeşti-Scăeni, 27.08.2024

